**ELEMENTI I KRITERIJI VREDNOVANJA**

**Nastavni predmet: INFORMATIKA**

**Učitelj : DRAGAN SAČER**

|  |  |  |  |  |  |
| --- | --- | --- | --- | --- | --- |
| **ELEMENTI VREDNOVANJA** | **KRITERIJI VREDNOVANJA** | | | | |
| NEDOVOLJAN (1) | DOVOLJAN (2) | DOBAR (3) | VRLO DOBAR (4) | ODLIČAN (5) |
| **Usvojenost znanja**  uključuje ocjene za činjenično znanje, razumijevanje koncepata, analiziranje, opisivanje, objašnjavanje, poznavanje pravila | * teorijskih obrazloženja rada nema ili nisu točna * učenik ne poznaje činjenice i postupke u radu * šuti i ne sudjeluje u radu, * pogrešno tumači gradivo i radne postupke | * teorijska obrazloženja rada nisu potpuna i precizna * zna definirati pojmove, ali improvizira u izlaganju * radi bez sustavnosti * reproducira gradivo i radi bez zalaganja * u stanju je nabrojati, prepoznati, opisati nastavne sadržaje | * teorijska obrazloženja rada su točna ali uz pomoć nastavnika * poznaje gradivo i prikladno ga izlaže * razumije i poznaje radne postupke * na postavljena pitanja daje točne odgovore uz pomoć nastavnika * u stanju je sažeti i razvrstati sadržaje | * teorijska obrazloženja rada su pretežno točna i precizna * ako u odgovorima daje objašnjenja, poznaje smisao rada * u stanju je davati objašnjenja za postupke rada i obrazlaže ih * primjerena upotreba termina | * teorijska obrazloženja rada su izuzetno točna i temeljita * u potpunosti i s razumijevanjem odgovara na postavljena pitanja * aktualizira stečena znanja |
| **Rješavanje problema**  uključuje ocjene za analiziranje i modeliranje problema, korake rješavanja, pisanje algoritama, provjeravanje ispravnosti algoritama, strategije pretraživanja i prikupljanja, istraživanje, konstrukciju logičkoga sklopa, samostalnost u rješavanju problema | * ne zna temeljne naredbe i postupke na računalu * uz veću pomoć nastavnika učenik ne uspijeva riješiti ni neke najjednostavnije zadatke. * pogrešno ispunjava zadaće * nije u stanju ni definirati ni objasniti najosnovnije postupke | * uz manju pomoć nastavnika rješava jednostavnije zadatke. * nepotpuno izrađuje praktične zadaće * nije sustavan pa i ne može stečeno znanje primijeniti u rješavanju problema * Učenik ima poteškoća u svladavanju gradiva, iako prilično nezainteresirano u zadovoljavajućoj granici primjenjuje temeljne naredbe i postupke na računalu | * samostalno i točno rješava jednostavnije postupke na računalu * učenik djelomično točno radi praktične zadaće * složenije zadatke može riješiti uz nastavnikovu pomoć | * učenik uglavnom logično i s razumijevanjem rabi naredbe na računalu, razumije tematiku te se upušta u samostalan rad s računalom i koristi se njime bez većih poteškoća * samostalno i točno rješava i složenije zadatke, a uz manju nastavnikovu pomoć i prilično složene. * učenik potpuno, uredno, kvalitativno izrađuje praktične zadatke * sposoban je raspravljati o usvojenom gradivu, uspoređivati činjenice i donositi zaključke | * Učenik kreativno rabi računalo, brzo shvaća, pokazuje izuzetno razumijevanje za rad s računalom. Bez pomoći profesora pronalazi prave naredbe * samostalno, brzo i točno rješava i složene zadatke . * pokazuje kreativnost, samostalnost i sposobnost prosudbe činjenica i gradiva, * u stanju je kroz rad uočiti značenje, protumačiti i samostalno djelovati |
| **Digitalni sadržaji i suradnja**  uključuje ocjene za odabir primjerenih programa, vještinu uporabe programa, komuniciranje u timu, suradnju na projektu, argumentiranje, predstavljanje svojih radova, odgovornost, samostalnost i promišljenost pri uporabi tehnologije te kvalitetu digitalnoga uratka | * Učenik izražava nezainteresiranost za rad s računalom, izbjegava uporabu računala * učenik uglavnom šuti, * ne sudjeluje u usvajanju nastavnih sadržaja, * nezainteresiran je za rad i odbija suradnju * ne izvršava zadane zadatke, nema potreban pribor za rad | * učenik samo uz poticaj sudjeluje u usvajanju nastavnih sadržaja * odgovara kada je prozvan * nesamostalan je i nesustavan u radu * povremeno izvršava obveze * ponekad ima potreban pribor | * učenik povremeno sudjeluje u usvajanju nastavnih sadržaja, * odgovara kada je prozvan i samostalno donosi zaključke * redovito izvršava obveze, ali isključivo radi ono što mora | * učenik vrlo često redovito i kontinuirano sudjeluje u svim fazama nastavnog sata, * uglavnom samostalno donosi zaključke i postavlja pitanja * izvršava redovito postavljene zadatke * redovito daje pozitivan doprinos radnoj atmosferi kroz postavljanje pitanja i poticanja na rasprave * gotovo uvijek ima pribor za nastavu | * učenik redovito sudjeluje u svim fazama nastavnog sata, * redovito nosi pribor za nastavu * samostalno donosi zaključke i postavlja pitanja, * redovito izvršava obveze te koristi neobvezne izvore znanja i potiče radnu atmosferu u razredu * kreativno rješava probleme * samoinicijativno pomaže suučenicima * donosi svoje priloge na nastavne sate vezane uz obrađeno gradivo (tisak, linkovi na internetu, vlastite ppt i sl.) |
| **OSTALO**  Postupci vrednovanja realiziraju se trima pristupima vrednovanju:  vrednovanjem za učenje, vrednovanjem kao učenje te vrednovanjem naučenoga  **Vrednovanje za učenje**  Pristupom vrednovanje za učenje stavlja se naglasak na proces zajedničkoga prikupljanja informacija i dokaza o procesu učenja i poučavanja učitelja i učenika te interpretaciji tih informacija i dokaza kako bi nastavnik unaprijedio poučavanje, a učenik proces učenja. Takvim pristupom učeniku se pruža mogućnost da tijekom učenja postane svjestan kako uči te uvidi kako treba učiti da bi postigao bolje rezultate. Vrednovanje za učenje rezultira kvalitativnom povratnom informacijom o tijeku procesa učenja, a ne ocjenom.  Metode i tehnike vrednovanja za učenje:  ●ljestvice procjene – popis aktivnosti ili zadataka koje učenik izvodi, a s pomoću kojeg sam prati realizaciju i uspješnost ● e-portfolio – zbirka digitalnih radova koju učenik izrađuje tijekom školovanja ● praćenje tijekom rada – uporaba online sustava za opažanje i davanje brzih povratnih informacija učenicima  Stvaranje e-portfolija omogućuje praćenje napretka učenika tijekom odgojno-obrazovnog procesa. Stvarajući zbirku dokumenata kojom pokazuje svoj rad, učenik razvija kritičko mišljenje, samovrednuje svoja znanja i postignuća te stvara pozitivne digitalne tragove.  **Vrednovanje kao učenje**  Različite metode i tehnike koje se primjenjuju u pristupu vrednovanje kao učenje doprinose aktivnomu uključivanju učenika u proces vrednovanja uz stalnu podršku učitelja i to različitim aktivnostima vršnjačkoga i/ili samorefleksivnoga vrednovanja. Suradničkim načinom rada u virtualnome okruženju lako se provode aktivnosti vršnjačkoga vrednovanja te samoregulacije svojega procesa učenja. Razvijanje svijesti o svojoj sposobnosti, napretku i vrijednosti svojega rada važna je odgojna komponenta procesa učenja i poučavanja. Samovrednovanjem u učenika razvijamo motivaciju za ulaganje dodatnoga napora za postizanjem željenoga uspjeha.  Metode i tehnike vrednovanja za učenje:  ● samorefleksija i samovrednovanje ● ljestvice procjene ● interaktivne lekcije, zadatci ili simulacije ● odabir složenosti zadataka prema samoprocjeni te refleksija nakon rješavanja ● digitalni dnevnici učenja kao dopuna učeničkim e-portfolijima ili kao samostalni dokumenti u kojima učenici bilježe svoje uspjehe i izazove ● izlazne kartice (exit ticket) – učenici daju sebi i nastavnicima jednostavnu povratnu informaciju (primjerice: razumio sam, trebam još malo učenja, nisam razumio), mogu biti unutar online sustava praćenja, e-portfolija ili u dijeljenim dokumentima ● vršnjačko vrednovanje kao dio suradničkih aktivnosti kojima vršnjaci prate rad u timu, pri čemu učenici odlučuju o kriterijima vrednovanja. U vrednovanju za učenje i vrednovanju kao učenju nastavnik se može koristiti i digitalnim značkama, koje predstavljaju domene ili pojedina postignuća s točno definiranim aktivnostima koje učenik mora odraditi i kriterijima za dobivanje značke. Mogućnost osvajanja značke potiče motivaciju i pruža učeniku kvalitetnu povratnu informaciju što je naučio i koji je sljedeći korak. Također, nastavniku omogućuje individualno praćenje rada učenika i pomoć pri poteškoćama. Učenik pohranjuje prikupljene značke u svojemu e-portfoliju.  **Vrednovanje naučenoga**  Pristupom vrednovanja naučenoga provjeravaju se isključivo oni odgojno-obrazovni ishodi koji su definirani kurikulumom, a takvo vrednovanje uvijek rezultira ocjenom. Kriteriji ocjenjivanja moraju biti jasni i javni.  Metode i tehnike vrednovanja naučenog i: ● usmene provjere znanja ● pisane provjere i/ili provjere znanja na računalu ● e-portfolio – vrednuju se pojedini radovi prema zadanim ishodima učenja te napredovanje učenika tijekom školske godine ● učenički projekti – vrednuje se sudjelovanje učenika, razine aktivnosti, komunikacije i suradnje, projektna dokumentacija te krajnji rezultati projekta i njihovo predstavljanje ● uporaba online provjera koje su dio unutarnjega ili hibridnoga vrednovanja.  Pisana provjera odvija se nakon završetka nastavnih tema (cjelina), sastavljena je od zadataka koji zahtijevaju poznavanje i razumijevanje sadržaja na način da se odgovara jednom ili više rečenica te da se nadopunjuje ili zaokružuje jedan ili više pojmova. Većina pisanih provjera radi se na računalu.   |  |  |  |  |  |  | | --- | --- | --- | --- | --- | --- | | BROJ BODOVA (%) | 0-40 | 41-55 | 56-70 | 71-85 | 86-100 | | OCJENA | 1 | 2 | 3 | 4 | 5 |   Usmeno ispitivanje može se obavljati na svakom satu postavljanjem pitanja jednom učeniku ili cijelom razredu uz istovremeno ocjenjivanje aktivnosti. Učenik mora znati osnovne pojmove, poznavati i razumijevati nastavne sadržaje te ih povezivati sa sličnim sadržajima. Usmena provjera orijentirana je na logičko povezivanje i shvaćanje pojmova, a manje na znanje samih definicija.  Zaključna ocjena je rezultat ukupnog procesa vrednovanja tijekom nastavne godine i izvodi se temeljem elemenata vrednovanja. S načinom ocjenjivanja i zaključivanja ocjena učenici su upoznati na prvom nastavnom satu u školskoj godini. Zaključna ocjena ne mora proizlaziti iz aritmetičke sredine upisanih ocjena. Pri donošenju konačne ocjene uz ocjene po elementima gledaju se i bilješke koje nastavnik upisuje u rubriku bilježaka. | | | | | |